Държавен вестник, бр. 101, 2024 г., стр. 31

БРОЙ  101	
Д Ъ Р Ж А В Е Н  В Е С Т Н И К 	
СТР.  31   
МИНИСТЕРСТВО 
НА КУЛТУРАТА
НАРЕДБА № 6 
от 21 ноември 2024 г.
за общите условия за провеждане на кон­
курсите за предоставяне на средства от 
Национален фонд „Култура“, за допустимост 
на разходите, за оценка на проектите и за 
тяхното изпълнение
Раздел I
Общи положения
Чл. 1. С наредбата се определят общите 
условия за провеждане на конкурсите за пре­
доставяне на средства от Националния фонд 
„Култура“, наричан по-нататък „Фондът“, за 
допустимост на разходите, за оценка на про­
ектите и за тяхното изпълнение.
Чл. 2. Средствата от Фонда се разходват 
при спазване на принципите по чл. 2 от 
Закона за закрила и развитие на културата 
(ЗЗРК) за финансиране на проекти, свързани 
с дейностите по чл. 32, т. 1 – 5 и 7 от ЗЗРК.
Чл. 3. (1) Изпълнителният директор из­
готвя индикативната годишна програма за 
конкурсите на Фонда в срок до 1 юни на 
предходната година и я публикува на интернет 
страницата на Фонда и Портала за общест­
вени консултации. Срокът за предложения и 
становища е 30 дни.
(2) Управителният съвет на Фонда с реше­
ния приема или внася изменения в изготвените 
и предложени от изпълнителния директор:
1. видове програми, по които Фондът 
финансира проекти за съответната година, 
методика и критерии за оценка на проектите 
по чл. 27, ал. 1, т. 1 от ЗЗРК;
2. индикативна годишна програма за кон­
курсите на Фонда за съответната година не 
по-късно от 31 юли на предходната година;
3. решения за пренасочване на неусвоени 
средства по проведените конкурси и възста­
новени средства от неизпълнени или частично 
изпълнени договори.
(3) Одобрените по реда и условията на тази 
наредба проекти по приетата от Управителния 
съвет на Фонда индикативна годишна програ­
ма за конкурсите на Фонда се финансират до 
размера на определените разходи за тази цел 
по бюджета на Министерството на културата 
за съответната година, за която е обявено 
провеждането на конкурсите.
(4) В случай на приемане на решение на 
Управителния съвет на Фонда, с което съ­
ществено се изменя индикативната работна 
програма за конкурсите на Фонда, тя се публи­
кува отново на интернет страницата на Фонда 
и на Портала за обществени консултации.
(5) Индикативната годишна програма за 
конкурсите на Фонда включва информация 
за всеки конкурс:
1. тематична област на културата;
2. общ размер на предвидените финансови 
средства;
3. допустими кандидати;
4. минимален и максимален размер на 
финансовата помощ за конкретен проект, 
както и процент на съфинансиране, когато 
е приложимо;
5. приложим режим съобразно правилата 
за държавните помощи;
6. график за обявяване на конкурса.
(6) Изпълнителният директор публикува ви­
довете програми, по които Фондът финансира 
проекти, методика и критерии по ал. 2, т. 1 и 
приетата индикативна годишна програма по 
ал. 2, т. 2 на интернет страницата на Фонда.
Раздел ІІ
Обявяване на конкурса
Чл. 4. (1) Въз основа на решението по чл. 3, 
ал. 2 изпълнителният директор издава заповед 
за обявяване на конкурса. Със заповедта се 
одобрява и документация за провеждане на 
конкурса, съдържаща:
1. покана към кандидатите за участие в 
конкурса;
2. условията за кандидатстване и условията 
за изпълнение на одобрените проекти;
3. методиката за оценка и класиране на 
проектите по чл. 27, ал. 1, т. 1 от ЗЗРК, 
включително минимално допустима оценка 
за качеството на поректите;
4. образци на документите за кандидат­
стване;
5. средствата за финансиране на конкурса.
(2) В случаите, предвидени в законодател­
ството относно държавните помощи, услови­
ята на конкурса и документацията по ал. 1 
се съгласуват предварително с министьра на 
финансите за съответствие с приложимите 
правила за държавните помощи.
(3) По предложение на изпълнителния 
директор управителният съвет одобрява пра­
вила за допустимите разходи за различните 
видове конкурси, които отчитат спецификата 
на всеки конкурс и са съобразени с правилата 
в областта на държавните помощи.
(4) Експерти от Фонда създават в електрон­
ната система на Фонда формуляр, необходим за 
подаване на проектно предложение, във връзка 
с одобрените условия за кандидатстване.
Раздел ІІІ
Условия за кандидатстване
Чл. 5. Конкурсът по чл. 4, ал. 1 се обявя­
ва от изпълнителния директор на интернет 
страницата на Фонда и в информационната 
система за онлайн кандидатстване. Обявата 
съдържа всички данни от заповедта по чл. 4, 
ал. 1 и критериите за оценка на проектите.
Чл. 6. След обявяване на конкурс доку­
менти в частта, определяща условията за 
кандидатстване, могат да се изменят само: